

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο, 20/09/2017

**ΔΗΜΟΣ ΜΟΣΧΑΤΟΥ-ΤΑΥΡΟΥ**

Κοραή 36 και Ιθάκης

Τηλ: 23132019600

Προς τον Πρόεδρο και τα μέλη του Δημοτικού Συμβουλίου

**ΘΕΜΑ: «Λήψη απόφασης για την ανάκτηση χρημάτων αχρεωστήτως καταβληθέντων ποσών προνοιακών επιδομάτων»**

Κύριε Πρόεδρε,

Η καταβολή επιδομάτων προνοιακού χαρακτήρα σε άτομα με αναπηρίες και άλλες ευπαθείς ομάδες πληθυσμού οι οποίες δικαιούνται παροχής κοινωνικής προστασίας σύμφωνα με την κείμενη νομοθεσία, αποτελεί θεσμοθετημένη αρμοδιότητα των δήμων στους οποίους κατανέμονται οι απαιτούμενοι Κεντρικοί Αυτοτελείς Πόροι (αρ. 94 και αρ. 259 του ν.3852/2010).

Παράλληλα, καταβληθέντα επιδόματα στα οποία πιστοποιείται η μη νομιμότητα της πραγματοποιηθείσας καταβολής, βεβαιώνονται σε βάρος των υπόχρεων με απόφαση του Δημοτικού Συμβουλίου μέσα σε αποσβεστική προθεσμία πέντε (5) ετών από τη λήξη του οικονομικού έτους στο οποίο ανάγονται (άρθρο 26 παρ. 2 του Ν.Δ. 318/1969), ως έκτακτη περίπτωση εξαιρετικά επείγουσα (Ν 3852/2010, Άρθρο 65 παρ. 5). Όλα τα προηγούμενα διατυπώνονται και στο πρόσφατο έγγραφο του Υπουργείου Εσωτερικών με αρ. πρωτ. 11430/7-4-2017.

Κύριε Πρόεδρε, με βάση τα εκτεθέντα, ζητείται η απόφαση του Δημοτικού Συμβουλίου προκειμένου να επιστραφούν στο Δήμο, χρήματα τα οποία καταβλήθηκαν σε άτομα τα οποία δεν τα δικαιούνταν.

Για λόγους προστασίας ευαίσθητων προσωπικών δεδομένων παραθέτουμε μόνο τα αρχικά των υπόχρεων. Τα πλήρη στοιχεία των υπόχρεων, φυλάσσονται στα ανάλογα αρχεία της Διεύθυνσης Κοινωνικής Προστασίας, Παιδείας, Πολιτισμού Αθλητισμού και Νέας Γενιάς και βρίσκονται στη διάθεση της Υπηρεσίας.

Η έγκριση του Δημοτικού Συμβουλίου ζητείται για τις παρακάτω περιπτώσεις:

1. **Κ.Ε. του Ν.** με Α.Δ.Τ **Σ 009762**

Η ανωτέρω εγκρίθηκε από την υπηρεσία μας για συνέχιση επιδόματος Βαριάς Αναπηρίας, έπειτα από αίτηση της, από 23/10/2015 έως 31/12/2016.

Όπως προκύπτει από την Απόφαση ΙΚΑ με αρ.πρωτ. 099/2016/970 της 24/11/2016 η ανωτέρω συνταξιοδοτήθηκε λόγω χηρείας από 18/07/2016. Συνεπώς οφείλει να επιστρέψει στο Δήμο Μοσχάτου – Ταύρου το ποσό #1690,16# ευρώ ως αχρεωστήτως καταβληθέν για το διάστημα από 18/07/2016 έως 31/12/2016.

1. **Τ.Π. του Σ.** με Α.Δ.Τ **Ζ 367526**

Η ανωτέρω εντάχθηκε στους δικαιούχους του Δήμου Μοσχάτου – Ταύρου κατά την ολική μετάπτωση των επιδοτουμένων από τον Μητροπολιτικό Δήμο Καλλιθέας ως δικαιούχος επιδόματος Βαριάς Αναπηρίας εφ όρου ζωής.

Στις 15/05/2017 δεχτήκαμε αίτηση διακοπής επιδόματος λόγω θανάτου της δικαιούχου από την κόρη της Τ.Δ με Α.Δ.Τ ΑΚ 092265 (ημερομηνία θανάτου δικαιούχου 25/02/2017). Συνεπώς πρέπει να επιστραφεί στο Δήμο μας το ποσό των #678,16# ευρώ ως αχρεωστήτως καταβληθέν για το διάστημα 25/02/2017 έως 30/04/2017 λόγω θανάτου της δικαιούχου.

**3)** **Ψ.Μ. του Δ. με Α.Δ.Τ Κ 157543**

Η ανωτέρω εντάχθηκε στους δικαιούχους του Δήμου Μοσχάτου – Ταύρου κατά την ολική μετάπτωση των επιδοτουμένων από τον Μητροπολιτικό Δήμο Καλλιθέας σύμφωνα με την υπ. αρ. 8512/11-09-2014 Απόφαση Αντιδημάρχου Καλλιθέας ως δικαιούχος επιδόματος Κίνησης από 01/09/2014 έως 31/01/2017.

Στις 31/01/2017 δεχτήκαμε αίτηση διακοπής επιδόματος λόγω θανάτου της δικαιούχου (ημερομηνία θανάτου δικαιούχου 06/01/2017) από την Β.Α. με Α.Δ.Τ ΑΗ 127201.

Συνεπώς πρέπει να επιστραφεί στο Δήμο μας το ποσό των #132,00# ευρώ ως αχρεωστήτως καταβληθέν για το διάστημα 06/01/2017 έως 31/01/2017 λόγω θανάτου της δικαιούχου.

**4)** **Σ.Α του Ι. με Α.Δ.Τ Ν 130965**

Η ανωτέρω εντάχθηκε στους δικαιούχους του Δήμου Μοσχάτου – Ταύρου κατά την ολική μετάπτωση των επιδοτουμένων από τον Μητροπολιτικό Δήμο Καλλιθέας σύμφωνα με την υπ. αρ. 17468/29-01-2015 Απόφαση Αντιδημάρχου Καλλιθέας ως δικαιούχος επιδόματος Βαριάς Αναπηρίας από 11/05/2014 έως εφ όρου ζωής.

Στις 21/03/2017 δεχτήκαμε αίτηση διακοπής επιδόματος λόγω θανάτου της δικαιούχου (ημερομηνία θανάτου δικαιούχου 02/03/2017) από την Β.Μ. με Α.Δ.Τ Α 426013.

Συνεπώς πρέπει να επιστραφεί στο Δήμο μας το ποσό των #615,57# ευρώ ως αχρεωστήτως καταβληθέν για το διάστημα 02/03/2017 έως 30/04/2017 λόγω θανάτου της δικαιούχου.

1. **Ο.Κ του Ρ. με Α.Δ.Τ ΑΚ 526935**

Ο ανωτέρω ανήλικος εντάχθηκε στους δικαιούχους του Δήμου Μοσχάτου – Ταύρου κατά την ολική μετάπτωση των επιδοτουμένων από τον Μητροπολιτικό Δήμο Καλλιθέας σύμφωνα με την υπ. αρ. 3890/04-03-2014 Απόφαση Αντιδημάρχου Καλλιθέας ως δικαιούχος επιδόματος Εγκεφαλικής Παράλυσης από 01/04/2014 έως 16/05/2018.

Κατά τον έλεγχο που διενέργησε η υπηρεσία μας και σύμφωνα με τα αποτελέσματα της σχετικής Κοινωνικής έρευνας προέκυψε ότι ο ανωτέρω ανήλικος διαμένει στην Στοκχόλμη Σουηδίας από το 2015 και επομένως δεν δικαιούται την συνέχιση της επιδότησης του από το Ελληνικό Κράτος.

Συνεπώς πρέπει να επιστραφεί στο Δήμο μας το ποσό των #2788,00# ευρώ ως αχρεωστήτως καταβληθέν για το διάστημα 01/09/2016 έως 01/01/2017.

**6)** **Π.Χ του Ε. με Α.Δ.Τ ΑΖ 031989**

Ο ανωτέρω εγκρίθηκε από την υπηρεσία μας για συνέχιση επιδόματος Βαριάς Αναπηρίας, έπειτα από αίτηση του, από 01/03/2017 έως 28/02/2019.

Όπως προκύπτει από την αίτηση του ιδίου με αρ. πρωτ. 21094 ξεκίνησε να εργάζεται. Ως εκ τούτου διακόπτεται το επίδομα πρόνοιας που ελάμβανε και οφείλει να επιστρέψει στο Δήμο Μοσχάτου – Ταύρου το ποσό των #709,54# ευρώ ως αχρεωστήτως καταβληθέν για το διάστημα από 23/06/2017 έως 31/08/2017.

Καλούμε εσάς κύριε Πρόεδρε και τα μέλη του ΔΣ:

1. Να εγκρίνετε την επιστροφή των χρηματικών ποσών από τους μη δικαιούχους των προνοιακών επιδομάτων ως αχρεωστήτως καταβληθέντων, το συνολικό ποσό των οποίων ανέρχεται σε **#6.613,43#** ευρώ.
2. Να εξουσιοδοτήσετε τη Δ/νση Οικονομικών Υπηρεσιών να προβεί στη σύνταξη σχετικού χρηματικού καταλόγου και στις λοιπές απαραίτητες ενέργειες, για την επιστροφή των ποσών αυτών.

H ΠΡΟΪΣΤΑΜΕΝΗ Ο ΔΙΕΥΘΥΝΤΗΣ Ο ΑΝΤΙΔΗΜΑΡΧΟΣ

ΤΜΗΜΑΤΟΣ ΚΟΙΝΩΝΙΚΗΣ ΚΟΙΝΩΝΙΚΗΣ ΠΡΟΣΤΑΣΙΑΣ

ΜΕΡΙΜΝΑΣ ΠΟΛΙΤΙΣΜΟΥ, ΑΘΛΗΤΙΣΜΟΥ

ΔΗΜΗΤΡΑ ΠΑΠΑΓΕΩΡΓΙΟΥ ΓΙΑΝΝΗΣ ΙΩΑΝΝΙΔΗΣ ΒΑΣΙΛΕΙΟΣ ΓΡΟΥΜΠΑΣ